Blaze7451/Wiki-th-20250601 huggingface dataset:
ชื่อบุคคลเยอรมัน

ชื่อบุคคลในประเทศที่พูดภาษาเยอรมัน ประกอบด้วยชื่อตัว (Vorname) และนามสกุล/ชื่อตระกูล (Nachname/Familienname)

**ชื่อที่เป็นที่นิยม**

**นามสกุลทั่วไป**
นามสกุลที่พบได้บ่อยที่สุดในประเทศเยอรมนี มีดังนี้:
# มึลเลอร์ (Müller) หรือ เมิลเลอร์ (Möller) ความหมาย "เจ้าของโรงโม่"
# ชมิท (Schmidt, Schmitt) หรือ ชมิทซ์ (Schmitz) ความหมาย "ช่างเหล็ก"
# ชไนเดอร์ (Schneider) ความหมาย "ช่างตัดเสื้อ"
# ฟิชเชอร์ (Fischer) ความหมาย "ชาวประมง"
# เวเบอร์ (Weber) ความหมาย "ช่างทอ"
# ไมเออร์ (Meyer, Meier, Meir, Meyr) ความหมาย "ผู้จัดการที่ดิน, ผู้เช่าที่ดิน"
# วากเนอร์ (Wagner) ความหมาย "คนขับเกวียน"
# ชุลทซ์ (Schulz), ชุลท์เซอ (Schultze) หรือ ชุลเทอ (Schulte) ความหมาย "พลตระเวน"
# เบ็คเคอร์ (Becker, Bäcker) ความหมาย "คนทำขนมปัง"
# ฮ็อฟมัน (Hoffmann) หรือ โฮฟมัน (Hofmann) ความหมาย "ผู้จัดการไร่, ข้าราชการ, บริกร"
ทั้งหมดนี้เป็นชื่ออาชีพการงาน ซึ่งนิยมใช้ในคริสต์ศตวรรษที่ 16–17 ท้ายที่สุดชื่ออาชีพการงานเหล่านี้ก็กลายมาเป็นนามสกุล

**อ้างอิง**

**แหล่งข้อมูลอื่น**
  German names-  API to determine the likely gender of a German name for gender studies-  Onomastik: Names and Name meanings The site has information on the etymology of German family names as well as a community section, where questions about names origins are discussed
หมวดหมู่:ภาษาเยอรมัน
หมวดหมู่:ชาวเยอรมัน
อึนเซเรกอเร

อึนเซเรกอเร (Nzérékoré หรืออาจสะกดว่า N'Zérékoré) เป็นเมืองที่มีประชากรมากเป็นอันดับ  2 ของประเทศกินี รองจากเมืองหลวงของประเทศ กรุงโคนาครี ยังเป็นเมืองหลักของจังหวัดอึนเซเรกอเร อึนเซเรกอเรเป็นศูนย์กลางการค้าและเศรษฐกิจและอยู่ทางทิศตะวันออกเฉียงใต้ของโคนาครีราว 354 ไมล์ (569 กิโลเมตร)
อึนเซเรกอเรเป็นศูนย์กลางการปฏิวัติต่อฝรั่งเศสที่เข้าปกครองในปี ค.ศ. 1911 ยังเป็นที่รู้จักในฐานะเมืองตลาดและการทำแร่เงิน เมืองมีประชากร 107,329 คน ในปี ค.ศ. 1996 ได้มีการเติบโตอย่างรวดเร็วตั้งแต่สงครามกลางเมืองของเพื่อนบ้านอย่างไลบีเรีย เซียร์ราลีโอน และโกตดิวัวร์ โดยในปี ค.ศ. 2008 มีประชากรราว 300,000 คน

**อ้างอิง**
หมวดหมู่:เมืองในประเทศกินี
ซิวดัดฆัวเรซ

ซิวดัดฆัวเรซ (Ciudad Juárez) เป็นเมืองที่มีประชากรมากที่สุดของรัฐชิวาวา ประเทศเม็กซิโก คนพื้นเมืองเรียกสั้น ๆ ว่า ฆัวเรซ และเคยเป็นที่รู้จักในชื่อ ปาโซเดลนอร์เต (Paso del Norte หรือ Pass of the North) จนถึงปี ค.ศ. 1888 ฆัวเรซเป็นศูนย์กลางการปกครองของเทศบาลฆัวเรซที่มีประชากร 1.5 ล้านคน เมืองตั้งอยู่ริมฝั่งแม่น้ำรีโอแกรนด์ อยู่ทางใต้ของเมืองเอลแพโซ รัฐเท็กซัส ของสหรัฐ

**อ้างอิง**
หมวดหมู่:เมืองในประเทศเม็กซิโก
หมวดหมู่:รัฐชิวาวา
แบฌา

แบฌา (Beja) เป็นนครและเทศบาลในภูมิภาคอาเล็งแตฌู (Alentejo) ประเทศโปรตุเกส มีประชากร 35,854 คนในปี ค.ศ. 2011 มีพื้นที่ 1,146.44 ตร.กม. (442.64 ตร.ไมล์) เมื่อปี 2001 เมืองมีประชากร 21,658 คน

**อ้างอิง**
หมวดหมู่:เมืองในประเทศโปรตุเกส
สถานีย่อย:ประเทศอินโดนีเซีย/บทนำ

300px
อินโดนีเซีย (Indonesia) หรือชื่อทางการคือ สาธารณรัฐอินโดนีเซีย (Republic of Indonesia) เป็นหมู่เกาะที่ใหญ่ที่สุดในโลก ตั้งอยู่ระหว่างคาบสมุทรอินโดจีนกับทวีปออสเตรเลีย และระหว่างมหาสมุทรอินเดียกับมหาสมุทรแปซิฟิก มีพรมแดนติดกับประเทศมาเลเซียบนเกาะบอร์เนียวหรือกาลีมันตัน (Kalimantan), ประเทศปาปัวนิวกินีบนเกาะนิวกินีหรืออีรียัน (Irian) และประเทศติมอร์-เลสเตบนเกาะติมอร์ (Timor)
----
อัปเดตข้อมูล
สถานีย่อย:ประเทศอินโดนีเซีย/บทความคัดสรร

right
ยังไม่มีบทความคัดสรรที่เกี่ยวเรื่องกับประเทศอินโดนีเซีย อ่านต่อ....
----
บทความคัดสรรก่อนหน้านี้: ไม่มี
ที่เก็บถาวร
สถานีย่อย:ประเทศอินโดนีเซีย/ภาพยอดเยี่ยม

middle
บุโรพุทโธ จันดีขนาดใหญ่ แหล่งมรดกโลกที่สำคัญในยกยาการ์ตา
----
ที่เก็บถาวร
ลูกนกหัดบินของเฟอร์กี

ไฟล์:Ryan Giggs United.jpg|thumb|ไรอัน กิกส์ ผู้เล่นคนแรกในยุคที่ 2 ของลูกนกหัดบินของเฟอร์กี
ลูกนกหัดบินของเฟอร์กี (Fergie's Fledglings) เป็นกลุ่มนักเตะดาวรุ่งของแมนเชสเตอร์ ยูไนเต็ด ภายใต้การคุมทีมของเซอร์อเล็กซ์ เฟอร์กูสัน ซึ่งได้รับการฝึกฝนจากไบรอัน คิดด์ ผู้ช่วยผู้จัดการทีมและเอริก แฮร์ริสัน ก่อนที่จะก้าวขึ้นสู่ทีมชุดใหญ่ในที่สุดในช่วงทศวรรษ 1990
เป็นการแสดงความเคารพอย่างชัดเจนต่อบัสบีเบบส์ กลุ่มผู้เล่นดาวรุ่งของทีมแมนเชสเตอร์ยูไนเต็ดที่โด่งดัง ก่อตั้งขึ้นโดยอดีตผู้จัดการทีมระดับตำนานของสโมสรอย่างเซอร์แมตต์ บัสบีและจิมมี เมอร์ฟี ซึ่งเป็นผู้ช่วยผู้จัดการทีมของเขาในช่วงทศวรรษ 1950

**ปลายทศวรรษที่ 80**
คำว่า "Fergie's Fledglings" ได้รับการพูดถึงครั้งแรกโดยสื่อในฤดูกาล 1988–89 เพื่ออธิบายถึงกลุ่มนักฟุตบอลดาวรุ่งที่ถูกอเล็กซ์ เฟอร์กูสันผลักดันขึ้นสู่ทีมชุดใหญ่ของแมนเชสเตอร์ยูไนเต็ด กลุ่มนี้ประกอบด้วยผู้เล่นจากทีมชุดที่เป็นรองแชมป์เอฟเอยูธคัพ 1986 เช่น ลี มาร์ติน, โทนี่ กิลล์, เดวิด วิลสัน และผู้เล่นในทีมเยาวชนคนอื่น ๆ เช่น รัสเซล เบียร์ดสมอร์, มาร์ค โรบินส์, ไดนีออล เกรแฮม ตลอดจนนักเตะดาวรุ่งที่ซื้อมาจากสโมสรอื่น เช่น ลี ชาร์ป (ทอร์คีย์ ยูไนเต็ด), จูเลียโน ไมโอรานา (ฮิสตัน)

**อ้างอิง**
หมวดหมู่:สโมสรฟุตบอลแมนเชสเตอร์ยูไนเต็ด
หมวดหมู่:อเล็กซ์ เฟอร์กูสัน
เปดรู ฌูนีโยร์

เปดรู บิสปู โมเรย์รา ฌูนีโยร์ (Pedro Bispo Moreira Júnior; 29 มกราคม ค.ศ. 1987 —) เป็นนักฟุตบอลชาวบราซิล ตำแหน่งกองหน้า โดยก่อนหน้านี้เขาเคยเล่นให้กับบุรีรัมย์ ยูไนเต็ด และ สมุทรปราการ ซิตี้ ในไทยลีก

**สโมสรอาชีพ**

**คาชิมะ แอนต์เลอส์**

**บุรีรัมย์ ยูไนเต็ด**
ในวันที่ 16 กุมภาพันธ์ ค.ศ. 2019 เปดรูได้ย้ายมาร่วมทีมบุรีรัมย์ ยูไนเต็ด อย่างเป็นทางการ โดยเขาจะสวมเสื้อหมายเลข 77 ต่อมาในวันที่ 23 กุมภาพันธ์ ค.ศ. 2019 ไทยลีก นัดเปิดฤดูกาล 2019 เปดรูประเดิมสนามให้บุรีรัมย์นัดแรกเป็นทางการในนัดที่บุรีรัมย์เปิดบ้านเสมอกับชลบุรี 2-2 โดยเขาลงเล่นเป็นตัวสำรองแทนที่เลือง ซวน เจื่อง ในนาทีที่ 53 ต่อมาในวันที่ 17 มีนาคม ค.ศ. 2019 เปดรูทำประตูแรกในลีกในนัดที่บุรีรัมย์บุกไปชนะทรูแบงค็อก ยูไนเต็ด ที่สนามฟุตบอลธรรมศาสตร์ 1–0 ต่อมาในวันที่ 30 มีนาคม ค.ศ. 2019 เปดรูทำ 2 ประตูในลีกในนัดที่บุรีรัมย์เปิดบ้านเอาชนะสมุทรปราการ ซิตี้ ไปได้ 3–2 ต่อมาในวันที่ 28 เมษายน ค.ศ. 2019 เปดรูทำประตูที่ 4 ในลีก ช่วยให้บุรีรัมย์บุกไปเอาชนะราชบุรีที่มิตรผลสเตเดียม 2–1 ต่อมาในวันที่ 1 พฤษภาคม ค.ศ. 2019 การแข่งขันช้าง เอฟเอคัพ รอบ 64 ทีมสุดท้าย เปดรูทำประตูช่วยให้บุรีรัมย์เปิดบ้านแซงเอาชนะพีทีที ระยอง ไปได้ 3–1 ผ่านเข้าสู่รอบ 32 ทีมสุดท้ายได้สำเร็จ
ในวันที่ 7 พฤษภาคม ค.ศ. 2019 เอเอฟซีแชมเปียนส์ลีก กลุ่ม G เปดรูทำประตูในนัดที่บุรีรัมย์เปิดบ้านพ่ายแพ้ต่ออูราวะ เรดไดมอนส์ สโมสรจากญี่ปุ่น 1–2 ทำให้บุรีรัมย์ยุติเส้นทางในเอเอฟซีแชมเปียนส์ลีกที่รอบแบ่งกลุ่มแต่เพียงเท่านี้ ต่อมาในวันที่ 15 พฤษภาคม ค.ศ. 2019 การแข่งขันโตโยต้าลีกคัพ รอบ 32 ทีมสุดท้าย เปดรูทำสองประตูช่วยให้บุรีรัมย์แซงเอาชนะระยองไปได้ในช่วงต่อเวลาพิเศษ 4–1 ผ่านเข้าสู่รอบถัดไปได้สำเร็จ ต่อมาในวันที่ 29 พฤษภาคม ค.ศ. 2019 การแข่งขันไทยลีกนัดที่ 11 ของสโมสร เปดรูยิงจุดโทษพลาด ทำให้บุรีรัมย์พลาดโอกาสในการขึ้นนำ และจบลงด้วยการพ่ายแพ้ต่อชัยนาท ฮอร์นบิล ที่สนามเขาพลอง 2–1 ต่อมาในวันที่ 12 มิถุนายน ค.ศ. 2019 เปดรูทำประตูที่ 5 ในลีก ช่วยให้บุรีรัมย์เปิดบ้านเอาชนะพีทีที ระยอง ไปได้ 5–0 ต่อมาในวันที่ 16 มิถุนายน ค.ศ. 2019 เปดรูทำประตูที่ 6 ในลีก ช่วยให้บุรีรัมย์บุกไปเอาชนะการท่าเรือที่แพตสเตเดียม 3–1 กลับขึ้นเป็นจ่าฝูงไทยลีกได้สำเร็จ ต่อมาในวันที่ 19 มิถุนายน ค.ศ. 2019 การแข่งขันช้าง เอฟเอคัพ รอบ 32 ทีมสุดท้าย เปดรูทำหนึ่งประตู ช่วยให้บุรีรัมย์เปิดบ้านเอาชนะลำปางไปได้ 4–1 ผ่านเข้าสู่รอบ 16 ทีมสุดท้ายได้สำเร็จ ทว่าในสัปดาห์ถัดมา เขาแยกทางกับสโมสร

**สมุทรปราการ ซิตี้**
ในวันที่ 13 มกราคม ค.ศ. 2020 เปดรู ได้ย้ายไปร่วมทีมสมุทรปราการ ซิตี้

**สถิติอาชีพ**
1รวม เจแปนนิสซูเปอร์คัพ

**เกียรติประวัติ**
 บราซิลเลียนลีก (ดิวิชัน 2) – 2005- ฮิวกรังจีดูซูวสเตตลีก – 2006- ชิลีออกตาโกนัลทัวร์นาเมนต์ – 2005- เอ็มเพอเรอร์คัพ – 2009- กังเปโอนาตูเปร์นังบูกานู – 2010 (คว้าแชมป์กับสปอร์ชีเรซีฟี)

**อ้างอิง**

**แหล่งข้อมูลอื่น**
 pedro-moreira-junior/8988- id=9606-  Profile at Kashima Antlers-  Profile at Vissel Kobe-  Pedro Júnior é vendido para o futebol japonês date=2007-09-29  - id=20130121
หมวดหมู่:นักฟุตบอลชาวบราซิล
หมวดหมู่:กองหน้าฟุตบอล
หมวดหมู่:ผู้เล่นอัลบิเร็กซ์ นีงาตะ
หมวดหมู่:ผู้เล่นกัมบะ โอซากะ
หมวดหมู่:ผู้เล่นสโมสรฟุตบอลโตเกียว
หมวดหมู่:ผู้เล่นวิสเซล โคเบะ
หมวดหมู่:ผู้เล่นคาชิมะ แอนต์เลอส์
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:ผู้เล่นสโมสรฟุตบอลสมุทรปราการ ซิตี้
หมวดหมู่:ผู้เล่นในเจ1 ลีก
หมวดหมู่:ผู้เล่นในเคลีก 1
หมวดหมู่:ผู้เล่นในไทยลีก
หมวดหมู่:บุคคลจากรัฐปารา
ดักลาส แม็กคอนเนล

ดักลาส แม็กคอนเนล (Douglas McConnel) เกิดเมื่อวันที่ 9 มิถุนายน 2436 ณ ดาร์บิเชอร์ ประเทศอังกฤษ เป็นบุตรชายของ วิลเลียม แม็กคอนเนล และ ฟรอเรนซ์ เอ็มมา บิดาของเขาทำงานเป็นเจ้าหน้าที่ในกองทัพเรือ เขามีพี่ชายฝาแฝดชื่อ จอร์จ มิลล์ แม็กคอนเนล ซึ่งพี่ชายเขาเสียชีวิตลงเมื่อปี 2451 เขาได้รับการศึกษาที่ วิทยาลัยวินเชสเตอร์ และเขาได้เล่นกีฬาฟุตบอลเมื่อปี 2453 
เมื่อเขาจบออกมาจากมหาวิทยาลัยแล้ว เขาได้สอบเข้าหน่วยทหารปืนใหญ่แห่งกองทัพอังกฤษได้ 2 ปี ประดับยศร้อยตรี เขาทำหน้าที่ในสงครามโลกครั้งที่สอง ใน ปาเลสไตน์ ได้รับมอบหมายให้ปราบปรามขการประท้วงอาหรับ และ จอร์แดน ในปี 2484 ต่อมาเขาได้คุมกองกำลังทหารอังกฤษในปาเลสไตน์ และ จอร์แดน ใน เดือนกรกฏาคม 2483 จนกระทั่งได้รับยศทางทหารที่ พลตรี ก่อนจะเกษียณในปี 2490

**ครอบครัว**
ดักลาส แม็กคอนเนล สมรสกับ รูธ เจนเน็ต บล็อฟเฟลด มีธิดา 1 คน คือ ไดอานา ดัชเชสแห่งเวลลิงตัน
2504
หมวดหมู่:นักการทหารชาวอังกฤษ
หมวดหมู่:นายพลกองทัพบกสหราชอาณาจักร
รางวัลภาพยนตร์แห่งชาติ สุพรรณหงส์ ครั้งที่ 28

รางวัลภาพยนตร์แห่งชาติ สุพรรณหงส์ ครั้งที่ 28 ประจำปี พ.ศ. 2561 เป็นการประกาศผลรางวัลสำหรับภาพยนตร์ที่ออกฉายในปี พ.ศ. 2561 จัดโดยสมาพันธ์สมาคมภาพยนตร์แห่งชาติ จัดพิธีประกาศผลรางวัลเมื่อวันเสาร์ที่ 2 มีนาคม พ.ศ. 2562 ณ หอประชุมใหญ่ ศูนย์วัฒนธรรมแห่งประเทศไทย กรุงเทพมหานคร

**รายชื่อบุคคลและภาพยนตร์ที่ได้รับการเสนอชื่อเข้าชิงรางวัล**
สำหรับผู้ได้รับรางวัลแสดงเป็น ตัวหนา

**สรุปผลภาพยนตร์ที่ผ่านการคัดเลือกและได้รับรางวัล**
ภาพยนตร์ที่ผ่านการคัดเลือกให้เข้าชิงรางวัล จำแนกตามสาขาทั้ง 19 เรื่อง มีดังนี้:

**แหล่งข้อมูลอื่น**
  เว็บไซต์สมาพันธ์สมาคมภาพยนตร์แห่งชาติ- สมาพันธ์สมาคมภาพยนตร์แห่งชาติ
หมวดหมู่:รางวัลสุพรรณหงส์
ออปเพอร์จูนิที

ออปเพอร์จูนิที (Opportunity) หรือรู้จักกันในชื่อว่า MER-B (ยานสำรวจดาวอังคาร–บี) หรือ MER-1 เป็นโรเวอร์หุ่นยนต์ (rover - ยานลงจอดเคลื่อนที่ได้) สำรวจดาวอังคารที่ปฏิบัติหน้าที่ตั้งแต่ปี พ.ศ. 2547 ถึง พ.ศ. 2561 ปล่อยตัวในวันที่ 7 กรกฎาคม พ.ศ. 2546 เป็นส่วนหนึ่งของภารกิจยานสำรวจดาวอังคารของนาซา ยานออปเพอร์จูนิทีลงจอดที่เมริเดียนีเพลนัมเมื่อวันที่ 25 มกราคม พ.ศ. 2547 สามสัปดาห์หลังจากที่ยานคู่แฝดสปิริตแตะผิวอีกฟากของดาวเคราะห์ ยานสปิริตซึ่งวางแผนให้ทำงานได้ 90 วันดาวอังคาร (มากกว่า 90 วันโลกเล็กน้อย) ทำงานอยู่จนกระทั่งมันติดบนพื้นทรายในปี พ.ศ. 2552 และขาดการติดต่อไปในปีต่อมา ขณะที่ยานออปเพอร์จูนิทียังสามารถทำงานได้เป็นระยะเวลา 5352 วันดาวอังคารหลังจากลงจอด เกินระยะเวลาตามแผนไปถึง 14 ปี 294 วัน (ในเวลาโลก) คิดเป็น 55 เท่าของอายุขัยที่ออกแบบมา จนถึงวันที่ 10 มิถุนายน พ.ศ. 2561 การติดต่อกับยานขาดหายไปอย่างถาวรระหว่างการเกิดพายุฝุ่น ยานได้เคลื่อนที่มาแล้วเป็นระยะทาง 45.16 กิโลเมตร
ส่วนสำคัญของภารกิจประกอบด้วยภารกิจ 90 วันแรก ตามหาอุกกาบาตต่างดาว เช่น ฮีตชีลด์ร็อก ศึกษาและสำรวจหลุมอุกกาบาตวิกทอเรีย ยานรอดจากพายุฝุ่นรุนแรงต่ำ และในปี พ.ศ. 2554 ยานเคลื่อนที่ถึงหลุมอุกกาบาตเอนเดเวอร์ ซึ่งถือเป็นจุดลงจอดที่สอง
ระหว่างที่เกิดพายุฝุ่นบนดาวอังคารใน พ.ศ. 2561 ยานออปเพอร์จูนิทีขาดการติดต่อในวันที่ 10 มิถุนายน และเข้าสู่สถานะหลับลึกในวันที่ 12 มิถุนายน พ.ศ. 2561 มีการคาดหวังว่า ยานจะตื่นกลับมาเมื่อบรรยากาศสดใสขึ้น แต่ก็ไม่เกิดขึ้น คาดว่าอุปกรณ์ยานจะเสียหายอย่างหนักหรือมีฝุ่นไปปกคลุมแผงเซลล์แสงอาทิตย์ นาซาหวังที่จะติดต่อกับยานได้อีกครั้ง เมื่อมีลมพัดพาฝุ่นออกจากแผงแล้ว ในวันที่ 13 กุมภาพันธ์ พ.ศ. 2562 นาซาประกาศอย่างเป็นทางการว่าภารกิจยานออปเพอร์จูนิทีนั้นเสร็จสมบูรณ์แล้ว หลังจากที่ยานไม่ตอบรับสัญญาณที่ส่งไปเรื่อย ๆ ตั้งแต่เดือนสิงหาคม พ.ศ. 2561

**อ้างอิง**
หมวดหมู่:ยานอวกาศ
หมวดหมู่:ภารกิจสู่ดาวอังคาร
อัสตราฮัน

อัสตราฮัน (p=ˈastrəxənʲ) เป็นเมืองทางตอนใต้ของประเทศรัสเซีย และศูนย์กลางการบริหารของแคว้นอัสตราฮัน เมืองนี้ตั้งอยู่บนสองฝั่งของแม่น้ำวอลกา ใกล้กับจุดที่ไหลลงสู่ทะเลแคสเปียนที่ระดับความสูง 28 เมตร (92 ฟุต) ต่ำกว่าระดับน้ำทะเล 
อัสตราฮันเป็นศูนย์กลางเศรษฐกิจและวัฒนธรรมที่เก่าแก่ที่สุดของภูมิภาควอลกาตอนล่าง อัสตราฮันมักจะถูกเรียกว่า ด่านหน้าทางใต้สุดของรัสเซีย และเมืองหลวงของแคสเปียน เมืองนี้เป็นสมาชิกของสำนักงานภูมิภาคยูเรเชียของ "นครและรัฐบาลท้องถิ่นรวม" ซึ่งเป็นองค์การระดับโลก ประชากรในอัสตราฮันมีความหลากหลายและรวมถึงหนึ่งร้อยชาติพันธุ์และสี่นิกายทางศาสนา
เมืองนี้ตั้งอยู่ทางตอนบนของดินแดนสามเหลี่ยมปากแม่น้ำวอลกา บนเกาะสิบเอ็ดเกาะแห่งแอ่งแคสเปียน ระยะทางไปยังกรุงมอสโกโดยถนนคือ 1,411 กิโลเมตร (877 ไมล์)

**อ้างอิง**

**แหล่งข้อมูลอื่น**
  Official website of Astrakhan date=2009-03-30  -  Old photos of Astrakhan
หมวดหมู่:เมืองในประเทศรัสเซีย
หมวดหมู่:อัสตราฮันโอบลาสต์
ไส้กรอกโบโลญญา

ไส้กรอกโบโลญญาฝานเป็นแผ่น ๆ
ไส้กรอกโบโลญญา (Bologna sausage) หรือบ้างแผลงเป็น โบโลน่า เป็นไส้กรอกชนิดหนึ่งที่ดัดแปลงมาจากมอร์ตาเดลลา ซึ่งเป็นไส้กรอกขนาดใหญ่ที่ทำจากเนื้อหมูบดละเอียด มีไขมันหมูชิ้นเล็ก ๆ ผสมอยู่ และมีต้นกำเนิดจากเมืองโบโลญญาในประเทศอิตาลี นอกจากเนื้อหมูแล้ว ไส้กรอกโบโลญญายังอาจทำจากเนื้อไก่ เนื้อไก่งวง เนื้อวัว เนื้อกวาง เนื้อสัตว์ผสม หรือโปรตีนถั่วเหลือง เครื่องปรุงรสโดยทั่วไปสำหรับไส้กรอกโบโลญญาได้แก่ พริก พริกไทย จันทน์เทศ ออลสไปซ์ เมล็ดขึ้นฉ่าย ผักชี และผลเมอร์เทิลซึ่งจะให้รสชาติที่เป็นเอกลักษณ์เช่นเดียวกับในมอร์ตาเดลลา ข้อบังคับของรัฐบาลสหรัฐกำหนดว่า ไส้กรอกโบโลญญาอเมริกันต้องทำจากเนื้อที่บดจนเนียนละเอียด และปราศจากชิ้นไขมันที่มองเห็นได้

**อ้างอิง**
หมวดหมู่:อาหารอเมริกัน
หมวดหมู่:เนื้อสัตว์ตัดเย็น
หมวดหมู่:เนื้อสัตว์รมควัน
หมวดหมู่:ไส้กรอก
หมวดหมู่:โบโลญญา
มอดูล:Portal-inline

-- determine whether we're being called from a sandbox
local isSandbox = mw.getCurrentFrame():getTitle():find('sandbox', 1, true)
local sandbox = isSandbox and '/sandbox' or 
local getArgs = require('Module:Arguments').getArgs
local yesno = require('Module:Yesno')
local portalModule = require('Module:Portal'..sandbox)
local getImageName = portalModule._image
local checkPortals = portalModule._checkPortals
local processPortalArgs = portalModule._processPortalArgs
local p = {}
-- Function to format error message and tracking category
-- Arguments:
--   errMsg: string, or nil/false if no error
--   trackingCat: string for tracking category (or empty string)
local function formatError(errMsg, trackingCat)
	local result = trackingCat or 
	if errMsg then
		local errTag = mw.html.create('span')
		errTag:addClass("error")
		errTag:css("font-size",'100%')
		errTag:wikitext("ผิดพลาด: "..errMsg)
		result = tostring(errTag)..result
	end
	return result
end
local function image(portal, args)
	local size = args.size == "tiny" and "16x16px" or "32x28px"
	return string.format('%s',getImageName(portal,true), size)
end
local function link(portal, args)
	local displayName = ""
	if not (args.text == "" or args.text == nil) then
		displayName = args.text
	elseif args.short then
		displayName = portal
	else
		displayName = "สถานีย่อย" .. portal
	end
	return string.format('%s',portal,displayName)
end
function p._main(portals, args)
	mw.logObject(args)
	
	-- Normalize all arguments
	if args.redlinks == 'include' then args.redlinks = true end
	for key, default in pairs({tracking=true,redlinks=false,short=false}) do
		if argskey == nil then argskey = default end
		argskey = yesno(argskey, default)
	end
	
	local trackingCat = 
	local errMsg = nil
	
	-- Check for existing categories, drop if not. 
	-- Possible generate tracking category & error message if needed
	args.minPortals = args.minPortals or 1
	args.maxPortals = args.maxPortals or 1
	portals, trackingCat, errMsg = checkPortals(portals,args)
	-- use more specific tracking cat for inline portal
	trackingCat = mw.ustring.gsub(trackingCat,"Portal templates","Portal-inline template")
	-- either too many/few portals, or no portals left after filtering, then return
	if errMsg or #portals == 0 then
		return formatError(errMsg, trackingCat)
	end
	return image(portals1,args)..' '..link(portals1,args)..(trackingCat or )
end
function p.main(frame)
	local origArgs = getArgs(frame)
	local portals, args = processPortalArgs(origArgs)
	return p._main(portals, args)
end
return p
ตำบลหัวทุ่ง (อำเภอลอง)

หัวทุ่ง เป็นตำบลหนึ่งในอำเภอลอง จังหวัดแพร่ มีประชากรทั้งสิ้น 5,977 คน ประกอบด้วย ชาย 2,937 คน, หญิง 3,040 คน มีเนื้อที่ประมาณ 64.14 ตารางกิโลเมตร ตำบลหัวทุ่งเป็นสังคมชนบท ประชากรส่วนใหญ่ประกอบอาชีพเกษตรกรรม องค์กรปกครองส่วนท้องถิ่นที่ดูแลตำบลหัวทุ่งคือ องค์การบริหารส่วนตำบลหัวทุ่ง

**ประวัติ**
จากการศึกษาตำนานวัดศรีดอนคำ วัดไฮสร้อย พงศาวดารฉบับของล้านนาเชียงแสน และการเล่าสืบต่อกันมาจึงแน่ใจว่า เขตตำบลหัวทุ่ง โดยเฉพาะบ้านแม่ลองเป็นเส้นทางเดินทัพผ่านกิ่วฤๅษีที่จะไปเหนือหรือลงใต้สู่เมืองหลวงสุโขทัย อยุธยา และกรุงเทพ ฯ ผู้คนที่กวาดต้อนทั้งชาวลานนา แม้กระทั่งชาวพม่าเชื้อสายกระเหรี่ยง ก็มาตั้งถิ่นฐาน เช่น บ้านค้างตะนะ บ้านแม่รัง บ้านแม่ลอง บ้านนาตุ้ม (2 หมู่) บ้านนาอุ่นน่อง บ้านหัวทุ่ง (เดิม คือบ้านนาหมาโก้ง) บ้านแม่จอก บ้านเค็ม บ้านไผ่ล้อม และบ้านนามน รวม 11 หมู่บ้าน รวมเป็นตำบล เมื่อปี 2540 กำนันคนแรก ชื่อแคว่น วงศ์ภีระ เป็นคนจากลำปาง กำนันคน ที่ 2 ชื่อแคว่นอ้าย บ้านนามน คนที่ 3 ชื่อ กำนันปัญญา จำปาแก้วได้รับพระราชทานนาม ว่า “ ขุนนิคม ศิระเขต” เป็นช่วงการเปลี่ยนแปลงในปี 2475 ซึ่งอำเภอลองก็ได้เปลี่ยน จากอำเภอเมืองลองจังหวัด ลำปาง มาเป็นอำเภอลอง จังหวัดแพร่ ตั้งแต่บัดนี้ กำนันคนที่ 4 คือ แคว่นปั๋น คือ นายอินปั๋น เอ้ยวัน ต่อมาเปลี่ยนนามสกุลเป็นกำนันอินปั๋นศิริสาน สุวรรณ กำนันคนที่ 5 คือกำนันอ้าย สุภาแก้วกำนัน คนที่ 6 คือกำนันเขียน ต่อตัน ช่วงนี้มีหมู่บ้านเพิ่มขึ้นเป็น 17 หมู่บ้านการบริหารงาน ในรูปแบบสภาตำบลประสบปัญหายุ่งยาก งบประมาณไม่เพียงพอที่จะกระจายลงสู่หมู่ที่มีจำนวนมาก จึงคิดแยกเป็น 2 ในรูปแบบสภา ตำบลประสบปัญหายุ่งยาก งบประมาณไม่เพียงพอที่จะกระจายลงสู่หมู่ที่มีจำนวนมาก จึงคิดแยกเป็น 2 ตำบล โดยพิจารณาหารือตกลง แยกออกไป 8 หมู่บ้านเป็น ตำบลบ่อเหล็กลอง ตั้งแต่ บ้านนาตุ้ม 2 หมู่ บ้านทุ่งเจริญ บ้านแม่ลอง บ้านแม่แขม - หนองแดง บ้านค้างตะนะ บ้านต้นม่วง และบ้านแม่รัง ซึ่งการแยกตำบลสำเร็จเมื่อตำบล ได้กำนันคนที่ 7 คือนายสมทรง เป็กกันใจ ปี 2532
ในการบริหารรูปแบบองค์กรท้องถิ่น สภาตำบลหัวทุ่งได้รับการยกฐานะเป็นองค์การบริหารส่วนตำบลหัวทุ่ง เมื่อวันที่ 23 กุมภาพันธ์ พ.ศ. 2540

**ภูมิศาสตร์**
ตำบลหัวทุ่งตั้งอยู่ทางทิศตะวันตกเฉียงใต้ของอำเภอลอง ห่างจากที่ว่าการอำเภอลองประมาณ 3 กิโลเมตร มีเนื้อที่ประมาณ 64.14 ตารางกิโลเมตร หรือ 40,084.5 ไร่- ทิศเหนือ ติดต่อกับ อำเภอแม่ทะ- ทิศใต้ ติดต่อกับ ตำบลปากกาง- ทิศตะวันออก ติดต่อกับ ตำบลห้วยอ้อ- ทิศตะวันตก ติดต่อกับ ตำบลบ่อเหล็กลอง
ลักษณะพื้นที่ส่วนใหญ่เป็นที่ราบน้ำท่วมไม่ถึง และลาดต่ำลงไป ด้านทิศใต้เป็นที่นา ลำเหมือง ลำห้วยด้านทิศตะวันตกและทิศเหนือ เป็นที่ดอน ป่าโปร่ง ป่าเบญจพรรณ พื้นดินค่อน ข้างขาดน้ำ

**ประชากร**
ปัจจุบัน ตำบลหัวทุ่งแบ่งออกเป็น 9 หมู่บ้าน มีจำนวนประชากรแยกตามหมู่บ้าน ดังนี้

**เศรษฐกิจ**
อาชีพหลักทางการเกษตร ได้แก่ ทำนา ทำไร่ ทำสวนส้ม และเลี้ยงสัตว์ อาชีพรองลงมา ได้แก่ รับจ้าง ค้าขาย ก่อสร้าง ทอผ้า รับราชการ 
ผลิตภัณฑ์ในตำบล- ผ้าตีนจกโบราณ- พุทรานมสด- ผลิตภัณฑ์จากกะลามะพร้าว- ผ้าฝ้ายทอมือ- พรมเช็ดเท้า

**สถานที่สำคัญ**
 วัดเชตวัน- วัดไผ่ล้อม- ศูนย์พัฒนาเด็กเล็กตำบลหัวทุ่ง- พิพิธภัณฑ์พื้นบ้าน-โบราณวัตถุ- ศูนย์เรียนรู้ผ้าจกเมืองลอง- โรงเรียนเชตวันวิทยา- โรงเรียนบ้านไผ่ล้อม- ศูนย์นมแม่- โรงพยาบาลส่งเสริมสุขภาพตำบลหัวทุ่ง

**อ้างอิง**

**แหล่งข้อมูลอื่น**
  เว็บไซต์องค์การบริหารส่วนตำบลหัวทุ่ง
หมวดหมู่:อำเภอลอง
หัวทุ่ง
ตำบลหัวทุ่ง

ตำบลหัวทุ่ง อาจหมายถึง- ตำบลหัวทุ่ง อำเภอพล จังหวัดขอนแก่น- ตำบลหัวทุ่ง อำเภอลอง จังหวัดแพร่
ขุนรัตนาวุธ

ขุนรัตนาวุธ เป็นผู้นำการรบในสงคราม 9 ทัพ สมรภูมิรบทุ่งลาดหญ้าที่ไม่มีชื่อปรากฏในพงศาวดารหรือบันทึกลายลักษณ์อักษร แต่ปรากฏในตำนานเรื่องเล่าสืบทอดกันมาเท่านั้น ตามตำนานเล่าขานกันว่าขุนรัตนาวุธเป็นชาวจังหวัดกาญจนบุรี เป็นผู้นำกองทัพทะลวงฟันเข้าร่วมรบเป็นกองทัพเสริมกับกองทัพหลวงของสมเด็จพระบวรราชเจ้ามหาสุรสิงหนาท ร่วมกับทัพมอญอาสาที่นำโดยพระยาเจ่ง กษัตริย์มอญ ทว่าต่อมาขุนรัตนาวุธถูกอุบายของพม่าหลอกให้ไม่ออกไปรบช่วยเหลือกับกองทัพอาสามอญ ทำให้กองทัพอาสามอญต้องแตกพ่ายไป ด้วยความแค้น ขุนรัตนาวุธได้วางแผนแบ่งกองกำลังทะลวงฟัน และการรบแบบกองโจร ตัดการลำเลียงเสบียงของไพร่พลพม่าและชะลอการมาถึงของทัพอื่น ๆ ซึ่งประสบความสำเร็จอย่างมาก ช่วยให้กำลังพลพม่ามีจำนวนลดลงอันส่งผลต่อชัยชนะของสยามในสงครามเก้าทัพ ในสมรภูมิทุ่งลาดหญ้า ขุนรัตนวุธต่อสู้อย่างเต็มกำลังจนกระทั่งถูกฟันมือขวาขาดกระเด็นไปพร้อมดาบ (บางตำนานเล่าว่าเป็น "แขนขวา") ล้มลงกลางสมรภูมิ หลังขุนรัตนาวุธฟื้นขึ้นมาในค่ายหลวง ท่านได้ใช้นิ้วชี้ของมือซ้ายมาป้ายเลือดจากแขนขวา แล้วเขียนลงบนผืนผ้าใบ (บ้างว่าเป็น "ผ้าปูที่นอน" หรือ "กระโจม") ในค่ายว่า
ปัจจุบัน ขุนรัตนาวุธ เป็นที่เคารพสักการะของทหารและชาวจังหวัดกาญจนบุรี ท่านมีอนุสรณ์สถานเป็นรูปหล่อประดิษฐานอยู่ด้านหน้ากองพลทหารราบที่ 9 ค่ายสุรสีห์ ใกล้กับค่ายฝึกเขาชนไก่

**อ้างอิง**
 https://mgronline.com/onlinesection/detail/9600000068000- https://www.gotoknow.org/posts/218621
หมวดหมู่:สงคราม 9 ทัพ
หมวดหมู่:ทหารบกชาวไทย 
หมวดหมู่:บุคคลจากจังหวัดกาญจนบุรี
หมวดหมู่:บรรดาศักดิ์ชั้นขุน
แม่แบบ:เหตุการณ์ปัจจุบัน/2562 กุมภาพันธ์ 22

* นักวิทยาศาสตร์สามารถสร้างโมเลกุลคล้ายดีเอ็นเอที่สามารถเก็บและส่งต่อข้อมูลได้  (ซีเอ็นเอ็น)
}
สถาปัตยกรรมทราวิฑ

ไฟล์:Srirangam temple1.jpg|thumb|โคปุรัม ลักษณะสำคัญของสถาปัตยกรรมทราวิฑ ในภาพคือโคปุรัมหนึ่งยามค่ำคืนประดับด้วยแสงไฟสีสันสดใสของศรีรังคนาถสวามีมนเทียร ประเทศอินเดีย
สถาปัตยกรรมทราวิฑ (द्रविड़ स्थापत्य शैली; Dravidian architecture) เป็นสถาปัตยกรรมฮินดูแบบหนึ่ง ที่เป็นที่นิยมในอนุทวีปอินเดีย โดยเฉพาะอินเดียใต้ ซึ่งตีความตามวาสตุศาสตร์ ลักษณะสำคัญของสถาปัตยกรรมทราวิฑพบในการสร้างโบสถ์พราหมณ์ โดยเฉพาะหอโคปุรัมที่สูงชะลูด และบางเทวสถานมีหลายหอ เป็นลักษณะสำคัญของสถาปัตยกรรมแบบนี้ โดยทั่วไปจะเรียกโบสถ์พราหมณ์ที่สร้างด้วยสถาปัตยกรรมทราวิฑว่า "โฆยิล" (Koil, Koyil)
บริเวณที่พบสถาปัตยกรรมทราวิฑได้ทั่วไปคืออินเดียใต้ เช่น รัฐอานธรประเทศ, รัฐเกรละ, รัฐทมิฬนาฑู อาณาจักรต่าง ๆ เช่น โจฬะ, จักรวรรดิเจระ, ปัลลวะ ฯลฯ นอกจากนี้ยังพบในบางส่วนของอินเดียเหนือ (ป้อมกวาลิออร์) และในศรีลังกา

**อ้างอิง**
หมวดหมู่:วัฒนธรรมอินเดีย
หมวดหมู่:สถาปัตยกรรมอินเดีย 
หมวดหมู่:สถาปัตยกรรมตะวันออก
หมวดหมู่:โบสถ์พราหมณ์
ชาตรี สุวรรณวลัยกร

ชาตรี สุวรรณวลัยกร (เกิด 15 ธันวาคม 2538) ชื่อเล่น ทาโร่ นักร้อง นักแสดง ชาวไทย ที่แจ้งเกิดจากการชนะการประกวดเวทีระดับประเทศอย่าง La Banda Thailand ซุป'ตา บอยแบนด์ ซีซั่น 2 เปี่ยมด้วยความสามารถทั้งด้านการร้อง การเล่นดนตรี และการแสดง ซึ่งเขาสามารถเล่นเครื่องดนตรีได้หลากหลาย ไม่ว่าจะเป็น กีต้าร์ ไวโอลิน หรือ แซกโซโฟน อีกทั้งยังมีซิงเกิ้ลร่วมกับผู้ชนะในรายการนี้ในบทเพลง "สูตรรัก" จากวง "Richter" ที่ประกอบไปด้วย ไม้, เบสท์, ปอนด์, เตียวหุย และทาโร่ นอกจากนี้เขายังได้แสดงความสามารถอย่างเต็มรูปแบบกับการแสดงนำในซีรีส์ My Dream นายในฝัน ของค่าย เพลย์เอ็มมิเนนท์ พร้อมกับแต่งเพลง และควบคุมการผลิตเพลง "หนึ่งนาทีที่..." และ "วินาทีชั่วคราว" ซึ่งเป็นเพลงประกอบซีรีส์นี้อีกด้วย

**ประวัติ**
ชาตรี สุวรรณวลัยกร หรือ ทาโร่ เกิด วันศุกร์ ที่ 15 ธันวาคม 2538 ที่กรุงเทพมหานคร จบชั้นประถมศึกษาจาก โรงเรียนอัสสัมชัญแผนกประถม จบชั้นมัธยมศึกษาจาก โรงเรียนบดินทรเดชา (สิงห์ สิงหเสนี) ปัจจุบันศึกษาคณะวารสารศาสตร์และสื่อสารมวลชน ภาคภาษาอังกฤษ มหาวิทยาลัยธรรมศาสตร์ (ก่อนมาศึกษาที่ม.ธรรมศาสตร์ เคยศึกษา คณะครุศาสตร์ สาขามัธยมศึกษา เอกภาษาอังกฤษ จุฬาลงกรณ์มหาวิทยาลัย) 

**วงการบันเทิง**
แจ้งเกิดจากเวทีการประกวดบอยแบนด์ระดับประเทศ อย่าง La Banda Thailand ซุป'ตา บอยแบนด์ ซีซั่น 2 เป็นหนึ่งในสมาชิกวง Richter ที่เป็นการรวมตัวกันของเหล่าผู้ชนะจากรายการ มีซิงเกิ้ลออกมาร่วมกันในบทเพลง "สูตรรัก" ภายใต้สังกัด TV Thunder และ จีเอ็มเอ็ม แกรมมี่ ตั้งแต่ปี 2560 ถึงปัจจุบัน นอกจากนี้ยังได้รับโอกาสให้ร่วมแสดงนำในซีรีส์ My Dream นายในฝัน รับบทเป็น พี่ทนาย ของค่าย เพลย์เอ็มมิเนนท์ ออกอากศทางช่อง LINE TV (ตุลาคม - ธันวาคม 2561)

**ผลงาน**

**ผลงานด้านการแสดง**

**ผลงานวง Richter**

**ผลงาน YouTube TaroShatree Official**
แต่ง เรียบเรียงคำร้อง และขับร้องด้วยตนเอง- ข้างหลังคำว่ารัก- แชร์โลมา- เพลงรักที่อยากให้เธอ(รู้)- ในตอนนี้- ควรแล้ว- ของขวัญตอนเที่ยงคืน- วินาทีนิรันดร์

**ผลงานการแต่งเพลง**
เพลงประกอบซีรีส์ My Dream นายในฝัน- หนึ่งนาทีที่ - บอม อนุรักษ์- วินาทีชั่วคราว - พูม ภูมิสิทธิ์

**รางวัล**
 รองชนะเลิศอันดับที่ 1 - Thailand Model 2017 (พ.ศ. 2559)- รางวัลชนะเลิศการประกวดร้องเพลง - La Banda Thailand Season 2 (พ.ศ. 2560)

**อ้างอิง**
# https://www.sanook.com/campus/1392113/
# http://www.komchadluek.net/news/ent/345215
# https://rabbittoday.com/th-th/articles/scoops/taro-fame-interviewfix-attempted=yes 
# https://www.springnews.co.th/entertain/fiction/354027

**แหล่งข้อมูลอื่น**
หมวดหมู่:ดาราชาวไทย
หมวดหมู่:ศิลปินชาวไทย
หมวดหมู่:นักแสดงชายชาวไทย
หมวดหมู่:นักร้องชายชาวไทย
หมวดหมู่:นายแบบไทย
เฟิลค์ลิงเงิน

เฟิลค์ลิงเงิน (Völklingen) เป็นเมืองชนบทในอำเภอซาร์บรึคเคิน รัฐซาร์ลันท์ ประเทศเยอรมนี ตั้งอยู่ติดกับพรมแดนประเทศฝรั่งเศส ราวสิบกิโลเมตรทางตะวันตกของเมืองซาร์บรึคเคิน ใจกลางเมืองมีแม่น้ำซาร์ (Saar) ไหลผ่าน เฟิลค์ลิงเงินเคยเป็นแหล่งอุตสาหกรรมเหล็กที่สำคัญในอดีต โรงงานเหล็กเฟิลค์ลิงเงิน (Völklinger Hütte) ได้รับการขึ้นทะเบียนเป็นมรดกโลกโดยยูเนสโก

**แหล่งข้อมูลอื่น==
แม่น้ำมอสควา

แม่น้ำมอสควา (река́ Москва́, Москва́-река́, Moskvá-reká, Moskva River) เป็นแม่น้ำทางทิศตะวันตกของประเทศรัสเซีย แม่น้ำมีความยาว 503 กิโลเมตร (313 ไมล์) มีพื้นที่รับน้ำ 17,600 ตารางกิโลเมตร (6,800 ตารางไมล์) ไหลผ่านทางตะวันตกของกรุงมอสโกและไหลทางตะวันตกผ่านแคว้นสโมเลนสค์และแคว้นมอสโก ผ่านใจกลางของมอสโก ไหลไปทางตะวันตกเฉียงใต้ของมอสโกราว  -1 บริเวณที่เมืองโคลอมนา จึงไหลลงแม่น้ำโอคา แม่น้ำมอสควาเป็นหนึ่งในแควแม่น้ำของแม่น้ำวอลกาที่ไหลลงทะเลแคสเปียน

**ประวัติ**
นอกจากจะเป็นที่กำเนิดชนเผ่าฟินนิกแล้ว แม่น้ำมอสควายังเป็นที่กำเนิดชนเผ่าสลาฟอย่างเผ่า Vyatichi ด้วย
เครื่องดันแม่น้ำพร้อมเรือบนแม่น้ำมอสควา (ค.ศ. 2020)

**ศัพทมูลวิทยา**
นครนี้ตั้งชื่อตามแม่น้ำ กลุ่มชน Merya และ Muroma ซึ่งเคยอาศัยอยู่ในพื้นที่นี้ เรียกแม่น้ำนี้ว่า Mustajoki (แม่น้ำดำ) ทำให้มีผู้เสนอแนะว่าชื่อนครมาจากคำนี้ แม้ว่าจะมีทฤษฎีอื่นด้วยก็ตาม เพื่อแยกชื่อแม่น้ำกับชื่อนคร ชาวรัสเซียจึงเรียกแม่น้ำว่า Moskva-reka (แม่น้ำมอสควา) แทนที่จะเรียกเป็น Moskva

**อ้างอิง**

**แหล่งข้อมูลอื่น**
มอสควา
แม่น้ำคามา

แม่น้ำคามา (река́ Ка́ма, IPA; Чулман/Çulman; Кам) เป็นแม่น้ำความยาว mi ในประเทศรัสเซีย เป็นสาขาแม่น้ำวอลกาฝั่งซ้ายที่ยาวที่สุด และเป็นหนึ่งในแม่น้ำที่มีปริมาณน้ำไหลมากที่สุด แม่น้ำคามายังมีความยาวมากกว่าแม่น้ำวอลกาเสียอีก
แม่น้ำมีจุดเริ่มต้นที่สาธารณรัฐอุดมูร์ต ใกล้เมืองคูลิกา ไหลไปทางทิศตะวันตกเฉียงเหนือราว mi แล้วเลี้ยวไปทางทิศตะวันออกเฉียงเหนือใกล้เมืองลอยโน แล้วเลี้ยวไปทางทิศใต้และตะวันตกในดินแดนเปียร์ม (Perm Krai) และไหลเข้าสาธารณรัฐอุดมูร์ตอีกครั้งผ่านสาธารณรัฐตาตาร์สถานจนมาบรรจบกับแม่น้ำวอลกา

**อ้างอิง**
คามา
ออยเทนฮาเก

หอคอยวิกตอเรียในออยเทนฮาเก
ออยเทนฮาเก (Uitenhage) เป็นเมืองเล็ก ๆ ในประเทศแอฟริกาใต้ในจังหวัดอีสเทิร์นเคป เป็นที่รู้จักจากการเป็นสถานที่ตั้งของโรงงานผลิตรถยนต์ฟ็อลคส์วาเกิน เป็นโรงงานรถยนต์ที่ใหญ่ที่สุดในทวีปแอฟริกา เมืองนี้เมื่อรวมกับพอร์ตเอลิซาเบทและเดสแพตช์รวมกันเป็นเทศบาลมหานครเนลสัน แมนเดลา
หมวดหมู่:เมืองในประเทศแอฟริกาใต้
เปินดาปา

เปินดาปาประยุกต์แบบร่วมสมัย
เปินดาปา (pendapa, pendhapa; ꦥꦼꦤ꧀ꦝꦥ) หรือ ปันดาปา (pandhapa; ꦥꦤ꧀ꦝꦥ) เป็นองค์ประกอบพื้นฐานในสถาปัตยกรรมชวา หมายถึงโครงสร้างคล้ายศาลา ประกอบด้วยเสาเปิดโล่งทุกด้าน เป็นที่กำบังจากฝนและแดด แต่สามารถให้ลมเย็นและแสงลอดผ่านเข้า คำว่า เปินดาปา (pandapa) เชื่อว่าเพี้ยนมาจากคำสันสกฤตว่า มณฑป (mandapa)
หลังคาแบบเปินดาปานี้เรียกว่า "จกโล"
เปินดาปาพบได้ทั่วไปในสถานที่ประกอบพิธีกรรมต่าง ๆ และใช้เป็นสถานรับรองสำหรับบ้านชาวชวาที่มีฐานะ หรือแม้แต่เป็นกระท่อมในส่วนอุตสาหกรรม เปินดาปาอาจสร้างเป็นอาคารโดด ๆ หรือถ้าสร้างติดกับโครงสร้างภายในที่มีผนังล้อม (ดาเลิม) ก็จะกลายเป็นส่วนหน้าของบ้านพื้นเมืองชวา (โอมะฮ์)
หลังคาเปินดาปาถือเป็นลักษณะสำคัญของสถาปัตยกรรมแบบชวา สามารถพบได้ในสิ่งก่อสร้างดั้งเดิมของชาวไทยเชื้อสายชวา เช่น มัสยิดยะวา ซึ่งเป็นมัสยิดของชุมชนไทยเชื้อสายชวาก็สร้างด้วยหลังคาทรงเปินดาปาเช่นกัน

**อ้างอิง**
หมวดหมู่:สถาปัตยกรรมอินโดนีเซีย
หมวดหมู่:ศาลา
เอเอฟซีแชมเปียนส์ลีก 2019 รอบคัดเลือกเพลย์ออฟ

เอเอฟซีแชมเปียนส์ลีก 2019 รอบคัดเลือกเพลย์ออฟ จัดตั้งแต่วันที่ 5 ถึง 19 กุมภาพันธ์ ค.ศ. 2019. โดยมีทั้งหมด 27 ทีมเข้าร่วมการแข่งขันในการคัดเลือกเพลย์ออฟที่จะตัดสินหาแปดทีมจาก 32 ทีมในรอบแบ่งกลุ่มของ เอเอฟซีแชมเปียนส์ลีก 2019.

**ทีม**
27 ทีมต่อไปนี้, แบ่งออกเป็นสองโซน (โซนตะวันตกและโซนตะวันออก) จะได้ผ่านเข้าสู่รอบคัดเลือกเพลย์ออฟ ซึ่งประกอบไปด้วยสามรอบ:
*6 ทีม เป็นทีมที่รออยู่ในรอบคัดเลือกรอบ 1
*13 ทีม เป็นทีมที่รออยู่ในรอบคัดเลือกรอบ 2
*8 ทีม เป็นทีมที่รออยู่ในรอบเพลย์ออฟ

**รูปแบบการแข่งขัน**
ในรอบคัดเลือกเพลย์ออฟ แต่ละคู่จะลงเล่นแบบนัดเดียว ในกรณีจำเป็น (มีการเสมอกัน) จะต่อเวลาพิเศษและดวลลูกโทษเพื่อตัดสินหาทีมผู้ชนะในกรณีที่จำเป็น (อ้างอิงบทความที่ 9.2). ผู้ชนะของแต่ละคู่ในรอบเพลย์ออฟจะได้ผ่านเข้าสู่รอบแบ่งกลุ่มโดยอัตโนมัติ ผู้แพ้ทั้งหมดในแต่ละรอบที่มาจากสมาคมกับช่องทางการเพลย์ออฟเท่านั้นจะได้ผ่านเข้าสู่เอเอฟซีคัพ 2019 รอบแบ่งกลุ่ม

**ตารางการแข่งขัน**
ตารางการแข่งขันของแต่ละรอบมีดังต่อไปนี้.

**สายการแข่งขัน**
สายการแข่งขันของรอบคัดเลือกเพลย์ออฟสำหรับแต่ละโซนเป็นการกำหนดขึ้นโดยเอเอฟซีซึ่งขึ้นอยู่กับอันดับสมาคมของแต่ละทีม โดยทีมที่มาจากสมาคมที่มีอันดับสูงกว่าจะได้เป็นเจ้าภาพสำหรับนัดนั้น, โดยได้รับการประกาศอย่างเป็นทางการโดยเอเอฟซีก่อนที่จะถึงรอบแบ่งกลุ่มในวันที่ 22 พฤศจิกายน ค.ศ. 2018 แต่ละทีมที่มาจากสมาคมเดียวกันจะไม่สามารถจัดวางอยู่ในรอบเพลย์ออฟคู่เดียวกันได้.

**เพลย์ออฟ โซนตะวันตก 1**
ทีมชนะเลิศ จะได้ผ่านเข้าสู่กลุ่ม ดี.

**เพลย์ออฟ โซนตะวันตก 2**
ทีมชนะเลิศ จะได้ผ่านเข้าสู่กลุ่ม เอ.

**เพลย์ออฟ โซนตะวันตก 3**
ทีมชนะเลิศ จะได้ผ่านเข้าสู่กลุ่ม บี.

**เพลย์ออฟ โซนตะวันตก 4**
ทีมชนะเลิศ จะได้ผ่านเข้าสู่กลุ่ม เอ.

**เพลย์ออฟ โซนตะวันออก 1**
ทีมชนะเลิศ จะได้ผ่านเข้าสู่กลุ่ม เอช.

**เพลย์ออฟ โซนตะวันออก 2**
ทีมชนะเลิศ จะได้ผ่านเข้าสู่กลุ่ม อี.

**เพลย์ออฟ โซนตะวันออก 3**
ทีมชนะเลิศ จะได้ผ่านเข้าสู่กลุ่ม เอฟ.

**เพลย์ออฟ โซนตะวันออก 4**
ทีมชนะเลิศ จะได้ผ่านเข้าสู่กลุ่ม อี.

**รอบคัดเลือกรอบ 1**

**สรุปผลการแข่งขัน**
ทั้งหมด 6 ทีมที่ลงเล่นในรอบคัดเลือกรอบ 1.
+โซนตะวันตก
+โซนตะวันออก

**โซนตะวันตก**

**โซนตะวันออก**
----

**รอบคัดเลือกรอบ 2**

**สรุปผลการแข่งขัน**
ทั้งหมด 16 ทีมที่ลงเล่นในรอบคัดเลือกรอบ 2: 13 ทีมที่เข้าสู่ในรอบนี้ และสามทีมผู้ชนะของรอบคัดเลือกรอบ 1.
+โซนตะวันตก
+โซนตะวันออก

**โซนตะวันตก**
----
----
----

**โซนตะวันออก**
----
----
----

**รอบเพลย์ออฟ**

**สรุปผลการแข่งขัน**
ทั้งหมด 16 ทีมที่ลงเล่นในรอบเพลย์ออฟ: 8 ทีมที่เข้าสู่ในรอบนี้ และ 8 ทีมผู้ชนะของรอบคัดเลือกรอบ 2
+โซนตะวันตก
+โซนตะวันออก

**โซนตะวันตก**
----
----
----

**โซนตะวันออก**
----
----
----

**หมายเหตุ**

**อ้างอิง**

**แหล่งข้อมูลอื่น**
name=AFC Champions League, the-AFC.com- AFC Champions League 2019, stats.the-AFC.com
หมวดหมู่:เอเอฟซีแชมเปียนส์ลีก 2019
เจ้าหญิงตาเตียนาแห่งกรีซและเดนมาร์ก

เจ้าหญิงตาเตียนาแห่งกรีซและเดนมาร์ก (Her Royal Highness Princess Tatiana of Greece and Denmark) ประสูติเมื่อวันที่ 28 สิงหาคม พ.ศ. 2523 ณ ประเทศเวเนซุเอลา มีพระนามเดิมว่า ตาเตียนา เอเลียกา บลิตนิก เป็นธิดาของ  ลาร์ดลาฟ วัลเดมาร์ บลิตนิก และ มารี บลัชเชอร์ เบอร์ลีน ในชีวิตวันเด็กของพระองค์นั้นทรงประทับใน สวิตเซอร์แลนด์ พระองค์มีพระเชษฐาคือ บอริส บลิตนิก พระองค์ทรงสืบเชื้อสายมาจาก เจ้าชายวิลเลียมที่ 2 อเลกเตอร์แห่งเฮสส์ พระองค์ทรงสำเร็จการศึกษาใน Aiglon College โรงเรียนนานาชาติของสวิตเซอร์แลนด์ จากนั้นทรงศึกษาในมหาวิทยาลัยจอร์จทาวน์ จบปริญญาเอกสาขาสังคมศึกษา เมื่อทรงศึกษาจบแล้ว ทรงทำงานในแผนกประชาสัมพันธ์เป็นผู้วางแผนงานสำหรับนักออกแบบแฟชั่นให้กับ ไดอานา ฟอน เฟือร์สเทนแบร์ก

**เสกสมรส**
ตาเตียนา เอเลียกา บลิตนิก ได้เสกสมรสกับเจ้าชายนิโกเลาส์แห่งกรีซและเดนมาร์ก พระราชโอรสใน สมเด็จพระราชาธิบดีกอนสตันดีโนสที่ 2 แห่งกรีซ และ สมเด็จพระราชินีอันเนอ-มารีแห่งกรีซ เมื่อวันที่ 25 สิงหาคม พ.ศ. 2553 รับพระราชทานพระอิสริยยศ เจ้าหญิงแห่งกรีซและเดนมาร์ก พร้อมฐานันดร รอยัลไฮเนส พระองค์ทรงพระนิพนธ์หนังสือ 1 เล่มคือ A Taste of Greece: Recipes, Cuisine & Culture - with Diana Farr Louis ซึ่งเป็นหนังสือเกี่ยวกับการทำอาหาร โดยหลังจากเสกสมรสแล้ว พระองค์ทรงรับองค์กรกุศลไว้ในพระอุปถัมภ์มากมาย ร่วมกับ เจ้าหญิงอเล็กเซียแห่งกรีซและเดนมาร์ก พระภคินีของพระสวามี จนกระทั่งเจ้าหญิงอะเล็กเซีย ได้พระราชทานสัมภาษณ์ตอนหนึ่งเกี่ยวกับ ชีวิตในวังของเจ้าหญิง ว่า

**ความเป็นอยู่**
พระราชวงศ์แห่งกรีซนั้น ได้รับการถวายพระเกียรติยศจากราชวงศ์ต่างๆทั่วยุโรปมาตั้งแต่ล้มล้างระบอบกษัตริย์ สมเด็จพระราชินีนาถมาร์เกรเธอที่ 2 แห่งเดนมาร์ก ผู้เป็นพระมหากษัตรีย์แห่งเดนมาร์กพระองค์ปัจจุบันได้ออกมาพระราชทานสัมภาษณ์เกี่ยวกับความเห็นเรื่องราชวงศ์และความร่ำรวยในโลกยุคปัจจุบันตอนหนึ่งว่า
อีกทั้งยีงมีพระราชดำรัสของพระมหากษัตริย์ของราชวงศ์ยุโรปอีกหลายพระองค์ ที่ออกมาพระราชทานสัมภาษณ์เกี่ยวกับราชวงศ์กรีซ ดังเช่น

**อ้างอิง**
หมวดหมู่:เจ้าหญิงกรีก
หมวดหมู่:เจ้าหญิงเดนมาร์ก
หมวดหมู่:ราชวงศ์กลึคส์บวร์ค
หมวดหมู่:บุคคลจากการากัส
ปริญญา ปุ่นสกุล

ปริญญา ปุ่นสกุล (ชื่อเล่น: บอย) เป็นพระเอกละครพื้นบ้านไทย โดยเป็นที่รู้จักจากการแสดงละครจักรๆ วงศ์ๆ สังกัดค่ายดาราวิดีโอของ ช่อง 7 สี มีผลงานละครพื้นบ้านหลายเรื่องที่เป็นที่รู้จัก เช่น ปลาบู่ทอง จันทโครพ โสนน้อยเรือนงาม ดาบเจ็ดสีมณีเจ็ดแสง มณีนพเก้า ฯลฯ   นอกจากนี้ยังได้แสดงละครเรื่องเสราดารัลด้วย ซึ่งละครที่สร้างชื่อเสียงให้มากที่สุด คือ เรื่อง ปลาบู่ทอง โดยรับบทเป็น ราชาพรหมทัต แสดงคู่กับ เอ๋ อัจฉรา ทองเทพ และบทบาทของพระเสาร์ จากเรื่องมิติมหัศจรรย์ ที่แสดงคู่กับ เบนซ์ พรชิตา ณ สงขลา
ในปี 2538 บอยประสบอุบัติเหตุตกม้าระหว่างถ่ายทำละครเรื่อง เสราดารัล ทำให้ต้องเข้ารับการผ่าตัดศัลยกรรมใบหน้า ก่อนจะกลับมารับงานแสดงอีกครั้งในเรื่อง กุลาแสนสวย ซึ่งเป็นผลงานการแสดงละครจักรๆ วงศ์ๆ เรื่องสุดท้าย   จากนั้นบอยได้ผันตัวเองเป็นผู้ช่วยผู้กำกับ ก่อนตัดสินใจอำลาวงการไปทำธุรกิจส่วนตัว
วันที่ 12 มกราคม 2552 บอยได้เสียชีวิตจากอาการหัวใจวายเฉียบพลันขณะขับรถไปทำธุระ โดยเสียชีวิตที่บริเวณถนนปู่เจ้าสมิงพราย เยื้องปากซอยพิทักษ์ธรรม หมู่ 7 ตำบลสำโรงใต้ อำเภอพระประแดง จังหวัดสมุทรปราการ

**การแสดง**

**ภาพยนตร์**

**ละครโทรทัศน์**

**ละครพื้นบ้าน**

**อ้างอิง**
หมวดหมู่:นักแสดงชายชาวไทย
เอเอฟซีแชมเปียนส์ลีก 2019 รอบแบ่งกลุ่ม

รอบแบ่งกลุ่ม ของการแข่งขันเอเอฟซีแชมเปียนส์ลีก 2019 จะลงเล่นตั้งแต่วันที่ 4 มีนาคม ถึง 22 พฤษภาคม 2562. มีทีมที่เข้าร่วมการแข่งขันทั้งสิ้น 32 ทีมในรอบแบ่งกลุ่มเพื่อที่จะค้นหา 16 ทีมในการแข่งขัน รอบแพ้คัดออก ของ เอเอฟซีแชมเปียนส์ลีก 2019.

**การจับสลาก**
การจับสลากสำหรับรอบแบ่งกลุ่มจะจัดขึ้นในวันที่ 22 พฤศจิกายน พ.ศ. 2561, 16:30 MYT (UTC+8),ที่ เอเอฟซี เฮาส์ ใน กัวลาลัมเปอร์, ประเทศมาเลเซีย. 32 ทีมได้ถูกจับสลากอยู่ในแปดกลุ่มจากสี่ทีม: แต่ละสี่กลุ่มในโซนตะวันตก (กลุ่ม เอ–ดี) และโซนตะวันออก (กลุ่ม อี–เอช). ทีมที่มาจากสมาคมเดียวกันจะไม่สามารถจับสลากอยู่ในกลุ่มเดียวกันได้.

**รูปแบบการแข่งขัน**
ในรอบแบ่งกลุ่ม, แต่ละกลุ่มจะลงเล่นในรูปแบบเหย้าและเยือนแบบพบกันหมด. ชนะเลิศและรองชนะเลิศของแต่ละกลุ่มจะได้ผ่านเข้าสู่ รอบ 16 ทีมสุดท้าย ของ รอบแพ้คัดออก.

**กลุ่ม**

**กลุ่ม เอ**
----
----
----
----
----

**กลุ่ม บี**
----
----
----
----
----

**กลุ่ม ซี**
----
----
----
----
----

**กลุ่ม ดี**
----
----
---- 
----
----

**กลุ่ม อี**
----
----
----
----
----

**กลุ่ม เอฟ**
----
----
----
----
----

**กลุ่ม จี**
----
----
----
----
----

**กลุ่ม เอช**
----
----
----
----
----

**หมายเหตุ**

**อ้างอิง**

**แหล่งข้อมูลอื่น**
 เอเอฟซี แชมเปียนส์ ลีก, the-AFC.com
*2
หมวดหมู่:เอเอฟซีแชมเปียนส์ลีกอีลิท
แม่พระประจักษ์ที่อากิตะ

แม่พระแห่งอากิตะ (Our Lady of Akita) เป็นสมัญญานามของพระแม่มารีย์ในโรมันคาทอลิก ที่เกี่ยวข้องกับการประจักษ์ของพระแม่มารีย์เมื่อปี 1973 หลังจากซิสเตอร์อักเนส คัตสึโกะ ซาซะงาวะ ในชนบทห่างไกลของยูซะวะได ชานเมืองอากิตะ ได้รายงานต่อพระศาสนจักรคาทอลิกว่านางได้สังเกตเห็นปรากฏการณ์รูปปั้นร้องไห้ ว่ารูปปั้นไม้ของพระแม่มารีย์ในโบสถ์มีน้ำตาไหลออกจากพระเนตรของพระองค์ เหตุการณ์ดังกล่าวได้รับการถ่ายทอดสดผ่านโทรทัศน์แห่งชาติของญี่ปุ่นตลอด 24 ชั่วโมง และได้รับความสนใจจากชาวญี่ปุ่นและคริสตชนทั่วประเทศ มีรายงานว่าของเหลวดังกล่าวสามารถรักษาความบกพร่องทางการได้ยินอย่างน่าอัศจรรย์ใจ 
การประจักษ์ฯ ประกอบด้วยแผลศักดิ์สิทธิ์, ปรากฏการณ์รูปปั้นร้องไห้, และสารศักดิ์สิทธิ์จากพระแม่มารีย์ถึงสองคราด้วยกัน ภายหลังได้รับการรับรองโดยวาติกัน ในปี 1998 โดยพระคาร์ดินัลโยเซฟ รัทซิงเงอร์  ผู้ซึ่งต่อมาได้ยกตำแหน่งขึ้นเป็นสมเด็จพระสันตะปาปาเบเนดิกต์ที่ 16

**อ้างอิง**
อากิตะ
หมวดหมู่:จังหวัดอากิตะ
หมวดหมู่:การอัศจรรย์ในศาสนาคริสต์
อัปเปอร์มุสตางค์

มุสตางค์ (སྨོནཋང möntang; मुस्तांग Mustāṃg "ที่ราบอันอุดม") เดิมคือ อาณาจักรโล เป็นดินแดนอันโดดเดี่ยวและห่างไกลแถบเทือกเขาหิมาลัยของประเทศเนปาล ปัจจุบันพื้นที่ของอดีตอาณาจักรโลเป็นพื้นที่ส่วนหนึ่งขึ้นกับอำเภอมุสตาง จังหวัดคัณฑกีประเทศ ประเทศเนปาล ปัจจุบันเรียก อัปเปอร์มุสตางค์ (Upper Mustang) แต่เดิมดินแดนแห่งนี้เป็นพื้นที่ปลอดทหารจนกระทั่ง ค.ศ. 1992 ทำให้อัปเปอร์มุสตางค์เป็นภูมิภาคที่คงลักษณะดั้งเดิมมากที่สุดแห่งหนึ่งของโลก ประชากรส่วนใหญ่ใช้ภาษาทิเบตในการสื่อสาร ทั้งยังคงอนุรักษ์วัฒนธรรมดั้งเดิมของทิเบตไว้โดยตัดขาดกับโลกภายนอก
อัปเปอร์มุสตางค์มีพื้นที่สองในสามของอำเภอมุสตาง สามอำเภอทางใต้เรียกว่า "ถัก" เป็นถิ่นที่อยู่ของชาวถกาลี (थकाली) ซึ่งมีวัฒนธรรมผสมผสานระหว่างทิเบตและเนปาล ระบบเศรษฐกิจของมุสตางค์ขึ้นอยู่กับการท่องเที่ยว การเลี้ยงสัตว์ และการค้า
สถานะการเป็นราชอาณาจักรของมุสตางค์ซึ่งขึ้นกับเนปาลสิ้นสุดลงในปี ค.ศ. 2008 หลังราชอาณาจักรเนปาลเปลี่ยนแปลงการปกครองเป็นแบบสาธารณรัฐ อิทธิพลจากโลกภายนอกเริ่มเข้าสู่มุสตางค์มากขึ้นโดยเฉพาะจากจีน ทำให้เกิดการเปลี่ยนแปลงอย่างรวดเร็วต่อวิถีชีวิตของชาวมุสตางค์

**ประวัติ**
ในอดีตอัปเปอร์มุสตางค์เคยเป็นรัฐอิสระเรียกว่า อาณาจักรโล ช่วงคริสต์ศตวรรษที่ 15 ถึงคริสต์ศตวรรษที่ 17 พวกเขามีวัฒนธรรมด้านภาษาและศาสนาถอดแบบมาจากทิเบต ด้วยทำเลที่ตั้งของประเทศทำให้มุสตางค์มีอำนาจควบคุมเส้นทางขนส่งสินค้าระหว่างเทือกเขาหิมาลัยกับอนุทวีปอินเดีย ทว่าปลายคริสต์ศตวรรษที่ 18 อาณาจักรโลถูกผนวกและกลายเป็นเมืองขึ้นของราชอาณาจักรเนปาลตั้งแต่ ค.ศ. 1795 เป็นต้นมา กระนั้นมุสตางค์ยังคงมีการแต่งตั้งราชา (หรือกเยลโป) สืบราชสมบัติมาตลอด จนกระทั่งรัฐบาลเนปาลมีคำสั่งให้ยกเลิกตำแหน่งดังกล่าวเมื่อวันที่ 7 ตุลาคม ค.ศ. 2008
ราชาหรือกเยลโปคนสุดท้ายของมุสตางค์คือจิกมี ดอร์เจ ปัลบาร์ บิสตา (Jigme Dorje Palbar Bista; 1930–2016) ผู้สืบสันดานมาจากอาเม ปัล (Ame Pal) นักรบผู้ก่อตั้งอาณาจักรที่นับถือศาสนาพุทธตั้งแต่ ค.ศ. 1380 และเขาผู้นี้คือผู้สร้างเมืองโลมันถางอันมีกำแพงรอบเมือง ปัจจุบันเมืองดังกล่าวแทบไม่มีความเปลี่ยนแปลงอันใดเลย ตั้งแต่ยุคแรกสร้าง
ค.ศ. 2007 มีการค้นพบภาพจิตรกรรมฝาผนังพุทธประวัติจำนวน 55 ภาพในถ้ำแห่งหนึ่ง

**อ้างอิง**

**แหล่งข้อมูลอื่น**
 อาณาจักรมุสตางค์
หมวดหมู่:รัฐสิ้นสภาพในเอเชียใต้
หมวดหมู่:ประวัติศาสตร์เนปาล
ภูมิภาคดาริเอน

แผนที่ภูมิภาคดาริเอนบริเวณพรมแดนระหว่างปานามากับโคลอมเบีย
ภูมิภาคดาริเอน (Región del Darién) ครอบคลุมพื้นที่จังหวัดดาริเอน, เขตชนพื้นเมืองวาร์กันดี, เขตชนพื้นเมืองเอมเบรา-เวานาน, เขตชนพื้นเมืองกูนายาลา, เขตชนพื้นเมืองมาดูกันดี, อำเภอชิมันและอำเภอเชโป จังหวัดปานามา ประเทศปานามา และตอนเหนือของจังหวัดโชโกและจังหวัดอันติโอเกีย ทางทิศตะวันตกของอ่าวอูราบา ประเทศโคลอมเบีย ภูมิภาคนี้ในอดีตเป็นที่รู้จักในชื่อ "ดินแดนดาริเอน" ขึ้นกับสาธารณรัฐนิวกรานาดาซึ่งสิ้นสภาพไปแล้วในปัจจุบัน
ภูมิภาคดาริเอนเป็นพื้นที่ป่าดิบชื้นและที่ลุ่มน้ำขังระหว่างอเมริกาเหนือ (ปานามา) กับอเมริกาใต้ (โคลอมเบีย) ทำหน้าที่เป็นเครื่องขวางกั้นการคมนาคมทางบกระหว่างทวีปทั้งสองมาตั้งแต่อดีต และเนื่องจากในปัจจุบันยังไม่มีเส้นทางขนส่งทางบกใด ๆ ตัดผ่านพื้นที่ ส่งผลให้เส้นทางของทางหลวงรวมกลุ่มอเมริกาที่มาจากทวีปทั้งสองไม่เชื่อมต่อกัน จึงมีการเรียกภูมิภาคนี้ว่า จุกดาริเอน (Tapón del Darién) และ ช่องโหว่ดาริเอน (Darién Gap) 
ทางฝั่งโคลอมเบีย ทางหลวงรวมกลุ่มอเมริกาสิ้นสุดที่หมู่บ้านโลมัสไอส์ลาดัส (เอลกัวเรนตา) ในจังหวัดอันติโอเกีย ส่วนทางฝั่งปานามา ทางหลวงสายนี้สิ้นสุดที่เมืองยาบิซาในจังหวัดดาริเอน รัฐบาลโคลอมเบียมีแผนก่อสร้างทางหลวงจากโลมัสไอส์ลาดัสเข้าไปยังบริเวณปาโลเดเลตรัสในจังหวัดโชโก โดยหวังจะให้เชื่อมต่อเข้าสู่ปานามาต่อไป ในทางกลับกัน รัฐบาลปานามาได้กล่าวย้ำหลายครั้งว่าไม่มีแผนก่อสร้างทางหลวงตัดผ่านภูมิภาคนี้ ส่วนประชาชนและองค์กรต่าง ๆ ก็คัดค้านการเสริมเส้นทางหลวงรวมกลุ่มอเมริกาให้สมบูรณ์เช่นกัน เนื่องจากผืนป่าในภูมิภาคมีความสำคัญต่อการอนุรักษ์ธรรมชาติ การยับยั้งการแพร่กระจายของโรคปากและเท้าไม่ให้เข้าสู่อเมริกาเหนือ การปกป้องวิถีชีวิตของเผ่าชนพื้นเมืองในพื้นที่ และการขัดขวางไม่ให้การค้ายาเสพติดและความรุนแรงที่เกี่ยวข้องเป็นไปโดยง่าย
ภูมิภาคดาริเอนเคยเป็นพื้นที่ที่มีความเคลื่อนไหวของกองกำลังติดอาวุธปฏิวัติโคลอมเบีย (ฟาร์ก) ซึ่งได้ก่อเหตุสังหาร ลักพาตัว และละเมิดสิทธิมนุษยชนระหว่างการก่อความไม่สงบเป็นเวลานานนับทศวรรษเพื่อต่อต้านรัฐบาลโคลอมเบีย สมาชิกของฟาร์กปรากฏตัวทั้งในฝั่งโคลอมเบียและฝั่งปานามาของภูมิภาค ตั้งแต่เดือนพฤษภาคม พ.ศ. 2556 มีรายงานความเคลื่อนไหวอย่างต่อเนื่องของกองกำลังกึ่งทหารกลุ่มใหม่ ๆ ที่แตกออกจากฟาร์กในอุทยานแห่งชาติโลสกาติโอสและแอ่งกาการิกาทางฝั่งโคลอมเบีย

**อ้างอิง**
หมวดหมู่:พื้นที่ชุ่มน้ำในประเทศโคลอมเบีย
หมวดหมู่:พื้นที่ชุ่มน้ำในประเทศปานามา
แม่แบบ:ตารางคะแนนเอเอฟซีแชมเปียนส์ลีก 2019/doc

== ตัวอย่าง**
Group A
Group B
Group C
Group D
Group E
Group F
Group G
Group H

**การใช้งาน**

**ดูเพิ่ม ==
เทเอ็สเฟา 1860 มึนเชิน

สโมสรกายบริหารและกีฬามิวนิก ค.ศ. 1860 (Turn- und Sportverein München von 1860) หรือที่รู้จักกันทั่วไปว่า เทเอ็สเฟา 1860 มึนเชิน (TSV 1860 München) หรือ 1860 มึนเชิน (1860 München) สโมสรเริ่มก่อตั้งเมื่อ ปี ค.ศ. 1860 เป็นสโมสรกีฬาฟุตบอลที่เก่าแก่ที่สุดแห่งหนึ่งของยุโรปและของโลก ที่ประเทศเยอรมนี  ตั้งอยู่ที่เมืองมิวนิก (มึนเชิน) รัฐบาวาเรีย หลังจากฤดูกาล 2016–17 สโมสรฟุตบอลของทีมตกชั้นสู่ซไวเทอบุนเดิสลีกา เทเอ็สเฟา 1860 มึนเชินเป็นหนึ่งในสมาชิกผู้ก่อตั้งของบุนเดิสลีกาในปี 1963 กลายเป็นแชมป์เยอรมนีตะวันตก

**เกียรติประวัติ**

**ระดับประเทศ**
 บุนเดิสลีกา 
** ชนะเลิศ (1): 1965–66
** รองชนะเลิศ (2): 1931, 1966–67- ซไวเทอบุนเดิสลีกา
** ชนะเลิศ (1): 1979
** รองชนะเลิศ (1): 1977- เดเอ็ฟเบ-โพคาล
** ชนะเลิศ (2): 1942, 1963–64

**ระดับทวีปยุโรป**
 ยูฟ่าคัพวินเนอร์สคัพ
** รองชนะเลิศ (1): 1964–65

**อ้างอิง**

**แหล่งข้อมูลอื่น**
 Official website (เยอรมัน)- TSV1860
หมวดหมู่:สโมสรฟุตบอลในประเทศเยอรมนี
หมวดหมู่:สโมสรในบุนเดิสลีกา
หมวดหมู่:สโมสรฟุตบอลในมิวนิก
หมวดหมู่:สโมสรกีฬาที่ก่อตั้งในปี พ.ศ. 2403
แจ็ค เคราซ์

แจ็ค เคราซ์ (Jack Krause, เกิด 24 มิถุนายน 2540) นักฟุตบอลอาชีพชาวไทยเชื้อสายเยอรมันเล่นในตำแหน่งผู้รักษาประตูให้กับ ทีมชาติไทยรุ่นอายุไม่เกิน 22 ปี

**ประวัติ**
แบร์เกิดเมื่อวันที่ 24 มิถุนายน 1997 ในครอบครัวที่มีพ่อชาวเยอรมันและคุณแม่ชาวไทย จังหวัดเพชรบูรณ์

**อ้างอิง**

**แหล่งข้อมูลอื่น**
 jack-krause/414492
หมวดหมู่:นักฟุตบอลชาวไทย
หมวดหมู่:ผู้รักษาประตูฟุตบอล
มอนเตกัสซีโน

วิหารมอนเตกัสซีโนที่บูรณะใหม่
มอนเตกัสซีโน (Monte Cassino) เป็นเนินเขาสูง 520 เมตร ตั้งอยู่ในหุบเขาละติน 130 กิโลเมตรทางตะวันออกเฉียงใต้ของกรุงโรม ประเทศอิตาลี และตั้งอยู่ 2 กิโลเมตรทางตะวันตกของเมืองกัสซีโน มอนเตกัสซีโนเป็นที่ตั้งของโบราณสถานเมืองโรมันกาซีนูง (Casinum) และมีวัดซึ่งเป็นสำนักแห่งแรกของคณะนักบุญเบเนดิกติน ซึ่งก่อตั้งโดยเบเนดิกต์แห่งเนอร์เซียราวปีค.ศ. 529 พระของมอนเตกัสซีโนมากมายได้เป็นมุขนายกและพระคาร์ดินัล มีพระสันตะปาปาสามองค์ที่มาจากวัดแห่งนี้ ได้แก่ สตีเฟนที่ 9, วิกเตอร์ที่ 3 และเจลาซีอุสที่ 2

**ประวัติ**
ศาสนวิหารในมอนเตกัสซีโน
สวนของวิหารมอนเตกัสซีโน

**การก่อตั้งและบูรณะ**
อารามหลังแรกบนมอนเตกัสซีโนถูกชาวลอมบาร์ดรุกรานใน ค.ศ. 570 และถูกทิ้งร้าง แทบไม่มีรายละเอียดเกี่ยวกับอารามหลักแรกอยู่เลย อารามหลังที่สองถูกสร้างขึ้นโดยนักบุญเปโตรนาเชแห่งเบรชชา (Petronace di Brescia) ราว ค.ศ. 718 โดยคำแนะนำของพระสันตะปาปาเกรกอรีที่ 2และโดยการสนับสนุนจากขุนนางชาวลอมบาร์ด ดยุกโรมวลด์ที่ 2 แห่งเบเนเวนโต (Romuald II of Benevento) อารามนี้ขึ้นตรงต่อพระสันตะปาปา และอารามมากมายในอิตาลีก็อยู่ในปกครองของอารามแห่งนี้ อย่างไรก็ตาม อารามถูกชาวมุสลิมรุกรานใน ค.ศ. 883 และถูกทิ้งร้าง
อารามได้รับการบูรณะขึ้นใหม่ใน ค.ศ. 949 โดยคณะสงฆ์คริสต์ คริสต์ศตวรรษที่ 11 ถึง 12 ถือเป็นยุคทองของวัดแห่งนี้ วัดแห่งนี้ได้รับที่ดินมากมายรอบ ๆ มอนเตกัสซีโน จนถูกเรียกว่า "แผ่นดินนักบุญเบเนดิกต์" (Terra Sancti Benedicti) มีป้อมปราการป้องกันวัดอย่างแน่นหนา วัดมอนเตกัสซีโนมีความสัมพันธ์ที่ดีกับคริสต์จักรตะวันออก ถึงขนาดได้เป็นวัดในพระราชูปถัมภ์ของวงศ์จักรพรรดิไบแซนไทน์ ชาวไบแซนไทน์ได้ส่งช่างแกะสลักและจิตรกรมากมายมาสร้างงานจิตรกรรมตกแต่งวัดให้วิจิตรงดงาม 
วัดมอนเตกัสซีโนถูกทำลายลงโดยแผ่นดินไหว ค.ศ. 1349 ก่อนที่ในอีกยี่สิบปีถัดมา พระสันตะปาปาเออร์บันที่ 5 ทรงบัญชาให้มีการระดมทุนจากวัดในสังกัดเบเนดิกต์เพื่อฟื้นฟูมอนเตกัสซีโน อย่างไรก็ตาม ใน ค.ศ. 1799 คณะสงฆ์มอนเตกัสซีโนถูกทหารฝรั่งเศสขับออกในช่วงสงครามปฏิวัติฝรั่งเศส รัฐบาลอิตาลีสั่งยุบวัดแห่งนี้ใน ค.ศ. 1866 อาคารต่าง ๆ บนมอนเตกัสซีโนได้รับสถานะโบราณสถานแห่งชาติอิตาลี โดยให้พระสงฆ์ทำหน้าที่ผู้ดูแลทรัพย์สมบัติต่าง ๆ

**สงครามโลกครั้งที่สอง**
มอนเตกัสซีโนหลังผ่านการทิ้งระเบิดโดยฝ่ายสัมพันธมิตร กุมภาพันธ์ ค.ศ. 1944
ใน ค.ศ. 1944 ช่วงสงครามโลกครั้งที่สอง ข่าวกรองอังกฤษเห็นว่ามอนเตกัสซีโนมีชัยภูมิที่ดี จึงคาดการณ์ว่าทหารเยอรมันคงจะกำลังยึดไว้เป็นป้อมปราการ ฝ่ายสัมพันธมิตรจึงทิ้งระเบิดทางอากาศใส่มอนเตกัสซีโนจนอาคารพินาศย่อยยับ อย่างไรก็ตาม เมื่อเสร็จสิ้นการทิ้งระเบิดแล้วกลับพบว่าในช่วงการทิ้งระเบิดนั้น ไม่มีทหารเยอรมันอยู่ในมอนเตกัสซีโนเลย ผู้เสียชีวิต 230 คนในมอนเตกัสซีโนล้วนเป็นพลเรือนชาวอิตาลีที่หนีมาหลบภัย เหตุผลที่ไม่มีทหารเยอรมันอยู่ในมอนเตกัสซีโนเลยก็เพราะว่า จอมพลเค็สเซิลริงเล็งเห็นว่ามอนเตกัสซีโนเป็นสถานที่ทรงคุณค่า จึงไม่ต้องการให้มาเสี่ยงภัยทางทหาร 
มอนเตกัสซีโนได้รับการบูรณะขึ้นใหม่ภายหลังสงคราม โดยการสนับสนุนของรัฐบาลประธานาธิบดีลุยจี เอย์เนาดี (Luigi Einaudi) การบูรณะใช้เวลาเกือบยี่สิบปีจนแล้วเสร็จใน ค.ศ. 1964

**อ้างอิง**
หมวดหมู่:ยุทธการที่มอนเตกัสซีโน
หน่วยการเมือง

หน่วยการเมือง (polity) หรือศัพทบัญญัติราชบัณฑิตยสภาว่า องค์การทางการเมือง หมายถึง กลุ่มบุคคลซึ่งรวมตัวกันด้วยพลังเหนี่ยวรั้งที่สะท้อนตัวตน เรียกว่า อัตลักษณ์ (identity) และมีความสามารถที่จะระดมทรัพยากร ทั้งยังจัดระเบียบที่มีลำดับชั้นโดยจัดตั้งเป็นสถาบัน (institutionalised hierarchy)
หน่วยการเมืองอาจปรากฏตัวในหลายรูปแบบ เช่น รัฐ (state), ราชอาณาจักร (kingdom), จักรวรรดิ (empire), องค์การระหว่างประเทศ (international organisation), องค์การทางการเมือง (political organisation), และโครงสร้างอย่างอื่นที่สามารถระบุตัวได้และมีความเป็นองค์การซึ่งมีอำนาจบริหารจัดการทรัพยากร

**อ้างอิง==
ธนาคารแห่งประเทศเกาหลี

ธนาคารแห่งประเทศเกาหลี (Bank of Korea) เป็นธนาคารกลางของสาธารณรัฐเกาหลี และเป็นผู้ตราสกุลเงินวอนเกาหลีใต้ ก่อตั้งเมื่อปีค.ศ. 1950 มีที่ทำการในกรุงโซล รับผิดชอบการกำหนดอัตราดอกเบี้ยนโยบายในเกาหลีใต้ และดูแลเสถียรภาพทางการเงินของเกาหลีใต้ รวมถึงทำหน้าที่เป็นนายธนาคารรับฝากเงินจากบรรดาธนาคารพาณิชย์ในเกาหลีใต้

**แหล่งข้อมูลอื่น**
Bank of Korea- The Bank of Korea official site date=2010-07-07 
หมวดหมู่:ธนาคารกลาง
พรรคชาติปะหล่อง

200px
พรรคชาติปะหล่อง (တအာင်းအမျိုးသားပါတီ; abbreviated) เป็นพรรคการเมืองประเทศพม่า เป็นพรรคตัวแทนของชาวปะหล่อง ก่อตั้งเมื่อวันที่ 24 พฤษภาคม ค.ศ. 2010 เคยเข้าร่วมการเลือกตั้งทั่วไปในประเทศพม่า พ.ศ. 2553 แต่ไม่ได้รับการเลือกตั้งซักที่นั่ง

**อ้างอิง**
หมวดหมู่:พรรคการเมืองพม่า
โทมัส เคร็ทช์มัน

โทมัส เคร็ทช์มัน (Thomas Kretschmann; pron; เกิด 8 กันยายน พ.ศ. 2505) เป็นนักแสดงชาวเยอรมัน-อเมริกัน มีชื่อเสียงจากผลงานในภาพยนตร์เกี่ยวกับสงครามโลกครั้งที่สองหลายเรื่อง บทบาทในภาพยนตร์ที่โดดเด่นของเขา ได้แก่ ร้อยโทฮันส์ ฟ็อน วิทซ์ลันท์  ใน Stalingrad (1993), ร้อยเอกวิล์ม โฮเซินเฟ็ลท์ ใน The Pianist (2002), แฮร์มัน เฟเกอไลน์ ใน Downfall (2004), กับตัน Englehorn ใน King Kong (2005), พันตรีอ็อทโท แอ็นสท์ เรเมอร์ ใน Valkyrie (2008)  เป็นต้น
เคร็ทช์มันเกิดในเยอรมนีตะวันออก เมื่อเขาอายุได้ 19 ปี เขาก็หลบหนีไปยังเยอรมนีตะวันตก เขาต้องเดินทางอ้อมผ่านพรมแดนถึงสี่ประเทศ (ฮังการี, ยูโกสลาเวีย, ออสเตรีย และเยอรมนีตะวันตก) โดยมีเพียงหนังสือเดินทางกับเงินเล็กน้อยติดตัวเท่านั้น

**ผลงาน**

**อ้างอิง**
หมวดหมู่:นักแสดงเยอรมัน
จังหวัดของประเทศอินโดนีเซีย

จังหวัด (provinsi) ของประเทศอินโดนีเซีย คือเขตการปกครองที่ใหญ่ที่สุด 38 เขตของประเทศและชั้นสูงสุดของรัฐบาลระดับท้องถิ่น เดิมเรียกว่า "ภูมิภาคระดับ 1" (Daerah Tingkat I) จังหวัดแบ่งออกเป็นอำเภอ (kabupaten) และนคร (kota) ซึ่งเดิมเรียกรวมกันว่า "ภูมิภาคระดับ 2" (Daerah Tingkat II) อำเภอและนครแบ่งออกเป็นตำบล (kecamatan)

**จังหวัดในปัจจุบัน**
อินโดนีเซียมี 38 จังหวัด โดย 9 จังหวัดในจำนวนนี้มีสถานะพิเศษ ได้แก่-  22x20px อาเจะฮ์, สำหรับการใช้กฎหมาย ชะรีอะฮ์ เป็นกฎหมายภูมิภาคของจังหวัด-  22x20px จาการ์ตา เป็นเมืองหลวง-  22x20px เขตพิเศษยกยาการ์ตา มีสุลต่านฮาเมงกูบูโวโน เป็นผู้ว่าราชการ และปากู อาลัม เป็นรองผู้ว่าราชการ-  22x20px ปาปัว เพื่อให้มีการดำเนินการพัฒนาอย่างยั่งยืน-  22x20px ปาปัวตะวันตก เพื่อให้มีการดำเนินการพัฒนาอย่างยั่งยืน-  22x20px ปาปัวกลาง เพื่อให้มีการดำเนินการพัฒนาอย่างยั่งยืน-  22x20px ปาปัวใต้ เพื่อให้มีการดำเนินการพัฒนาอย่างยั่งยืน-  22x20px ปาปัวที่สูง เพื่อให้มีการดำเนินการพัฒนาอย่างยั่งยืน-  22x20px ปาปัวตะวันตกเฉียงใต้ เพื่อให้มีการดำเนินการพัฒนาอย่างยั่งยืน
จังหวัดได้รับการจัดกลุ่มอย่างเป็นทางการออกเป็นเจ็ดหน่วยทางภูมิศาสตร์
980px

**อดีตจังหวัด**
ไฟล์:Coat of arms of Timor Timur.svg|thumb|120px|ตราแผ่นดินจังหวัดติมอร์ตะวันออก
ในประเทศอินโดนีเซียขณะประกาศเอกราชมี 8 จังหวัด โดยจังหวัดชวาตะวันตก, ชวากลาง, ชวาตะวันออก และมาลูกูยังคงปรากฏอยู่ในปัจจุบัน ในขณะที่จังหวัดสุมาตรา, กาลีมันตัน, ซูลาเวซี และนูซาเติงการา (เดิมมีชื่อว่าซุนดาน้อย) ถูกยุบเลิกและแบ่งพื้นที่ไปตั้งเป็นจังหวัดใหม่ จังหวัดสุมาตรากลางปรากฏอยู่ระหว่าง ค.ศ. 1948–1957 ส่วนติมอร์ตะวันออกถูกผนวกเข้ามาเป็นจังหวัดใน ค.ศ. 1976 จนกระทั่งมีการถ่ายโอนอำนาจให้แก่องค์การบริหารช่วงเปลี่ยนผ่านแห่งสหประชาชาติในติมอร์ตะวันออกใน ค.ศ. 1999 ก่อนจะเป็นเอกราชใน ค.ศ. 2002
ในอดีตมีแผนที่จะจัดตั้งจังหวัดปาปัวกลางจากดินแดนปาปัว โดยให้ตีมีกาเป็นเมืองหลัก แต่แผนถูกยกเลิกใน ค.ศ. 2001

**อ้างอิง**
หมวดหมู่:หน่วยการบริหารของประเทศอินโดนีเซีย
การ์โลส ซูริตา ดยุกแห่งโซเรีย

การ์โลส ซูริตา ดยุกแห่งโซเรียและเฮอร์นานี (Carlos Zurita, Duke of Soria) เกิดเมื่อวันที่ 9 ตุลาคม พ.ศ. 2486 ณ มาลากา ประเทศสเปน เป็นบุตรของ คาลอส ซูริตา ลา กอนซิเรีย-เดลกาโด และ มาเรีย เดล คาเมล เดอ ซัลเตียลา โดยเมื่อเขาเรียนจบจากมหาวิทยาลัยเซซิวีแล้ว เขาได้สอบเข้าคณะแพทย์และเวลาไม่นานเขากลายเป็นแพทย์ระดับอาจารย์ในเอกวิชาเกี่ยวกับระบบทางเดินหายใจและระบบไหลเวียนโลหิต และในปี พ.ศ. 2514 เขากลายเป็นประธานสมาคมอาจารย์มหาวิทยาลัยทรวงอกแห่งชาติสเปน

**สมรส**
เขาสมรสกับ อินฟันตามาร์การีตา ดัชเชสแห่งโซเรีย พระขนิษฐาใน สมเด็จพระราชาธิบดีฆวน การ์โลสที่ 1 แห่งสเปน เมื่อวันที่ 12 ตุลาคม พ.ศ. 2515 มีโอรส-ธิดา 2 คน เมื่อสมรสแล้วงานแรกในฐานะพระราชวงศ์คือ ในปี 2532 ดยุกและดัชเชสแห่งโซเรียสร้างองค์กรวัฒนธรรมชื่อว่า Duques de Soria หรือแปลเป็นไทยคือ มูลนิธิวัฒนธรรมดยุกและดัชเชสแห่งโซเรีย วัตถุประสงค์ของคือการกระตุ้นภาษาและวัฒนธรรมสเปน ซึ่งมูลนิธิร่วมมือกับมหาวิทยาลัยและสถาบันวัฒนธรรมสเปนเพื่อสนับสนุนการพัฒนาด้านวัฒนธรรมและวิทยาศาสตร์ในสเปน ส่วนงานส่วนตัวเขาในฐานะพระราชวงศ์คือ เป็นประธานสมาคมพิพิธภัณฑ์ปราโด ซึ่งเป็นพิพิธภัณฑ์แห่งชาติ

**อ้างอิง**

**ลิงก์**
  Royal Household of HM the King official website (English and Spanish)-  The Duke and Duchess of Soria Cultural Foundation website (Spanish) date=2011-07-20 
หมวดหมู่:ราชวงศ์บูร์บง
โบมา (เทพปกรณัม)

ไฟล์:Singapadu Bali Pura-Puseh-Desa-03.jpg|thumb|หินสลักโบมาเหนือประตูปาดูรักซาในปูราปูเซะฮ์เดซา
โบมา (Bhoma) ในเชิงสถาปัตยกรรมบาหลีหมายถึงหินจำหลักชนิดหนึ่งที่ใช้ประดับปูรา ลักษณะคล้าย บาราตา กาลา ของชวา โบมานั้นเชื่อว่าเป็นผู้พิทักษ์ปูราอันศักดิ์สิทธิ์จากสิ่งชั่วร้ายและความอัปมงคล โบมาจึงมีลักษณะคล้ายปิศาจ มีหน้าตาถมึงทึง ดุร้าย และน่ากลัว และในปราสาทบรรจุศพในพิธีศพของบาหลี
ในเทพปกรณัมบาหลีได้ระบุว่าโบมาเป็นบุตรของพระวิษณุ และ พระแม่ปฤถวี วันหนึ่งขณะที่พระวิษณุกำลังทรงขุดเข้าไปในโลกภายใต้ปางอวตารหมูป่า "พระวราหะ" ท่านได้พบกับเทพีแห่งธรณีนามว่าพระแม่ปฤถวีและได้ทรงมีบุตรด้วยกันคือโบมา ที่มีลักษณะดุร้ายและน่ากลัว
คติโบมาจึงคล้ายคลึงกับยักษ์ในวัดไทย และ กีรติมุข (Kirtimukha) ในโบสถ์พราหมณ์ของอนุทวีปอินเดีย
หมวดหมู่:วัฒนธรรมอินโดนีเซีย
หมวดหมู่:ศาสนาฮินดู
หมวดหมู่:สถาปัตยกรรมบาหลี